ທ່ານນາງ Hillary Clinton ປະກາດ ສະໝັກເລືອກຕັ້ງ ປະທານາທິບໍດີ ສຫລ
ອະດີດສະຕີໝາຍເລກນຶ່ງ ສະມາຊິກສະພາສູງ ແລະ ລມຕ ການຕ່າງປະເທດ ສຫລ ໄດ້ປະກາດ ຢ່າງເປັນທາງການ ໃນວີດີໂອ ທີ່ນຳອອກເຜີຍແຜ່ ທາງອອນລາຍ ເມື່ອວັນອາທິດຜ່ານມາ.
ອະດີດລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ໄດ້ປະກາດເຂົ້າແຂ່ງຂັນເລືອກຕັ້ງປະທາ ນາ ທິບໍດີສະຫະລັດ ປີ 2016 ຢ່າງເປັນທາງການແລ້ວ ແລະ ກໍເປັນຜູ້ທີ່ໃຜໆກໍຄາດ ຈະໄດ້ຮັບການແຕ່ງຕັ້ງຈາກພັກເດໂມ ແຄຣັດຢ່າງແນ່ ນອນ ນັກຂ່າວວີໂອເອ Michael Bowman ລາຍງານວ່າ ບັນດາສະມາຊິກພັກຣີພັບບລິກັນ ທີ່ສະມັກເຂົ້າ ແຂ່ງຂັນເຊັ່ນກັນ ໄດ້ພາກັນເລີ້ມແນເປົ້າການໂຈມຕີໃສ່ທ່ານ ນາງ Clinton ອະດີດສະມາຊິກສະພາສູງ ແລະສະຕີໝາຍ ເລກນຶ່ງຂອງສະຫະລັດ ຊຶ່ງໃນໄວ 67 ປີ ກຳລັງພະຍາຍາມ ຈະເຂົ້າໄປຢູ່ໃນທຳນຽບຂາວ ເປັນເທື່ອທີສອງ ດາຣາມີລາຍ ລະອຽດມາສະເໜີທ່ານ ທ່ານນາງ Hillary Clinton ໄດ້ເຮັດໃຫ້ເປັນທາງການແລ້ວ ໂດຍໄດ້ເອົາວີດີໂອຄຳປະກາດຂອງທ່ານນາງ ໂພສລົງທາງເວັບໄຊ້ ທີ່ມີເນື້ອໃນເນ້ນໜັກ ໃສ່ການດິ້ນຮົນຕໍ່ສູ້ ແລະຄວາມໃຝ່ຝັນຂອງ ພົນລະເມືອງອາເມຣິກັນທຳມະດາສາມັນ ແລະປະກາດຄວາມປາດຖະໜາຢາກທຳງານ ເພື່ອເຂົາເຈົ້າ ຂອງທ່ານນາງ ທ່ານນາງ Hillary Clinton ກ່າວວ່າ ພັນລະຍາຂອງອະດີດປະທານາທິບໍດີ Bill Clinton ສຸມການໂຄສະນາຫາສຽງຂອງທ່ານ ນາງ ໃສ່ເລື້ອງຄວາມເປັນຫ່ວງຢູ່ພາຍໃນປະເທດ ແຕ່ວ່າການດຳລົງຕຳແໜ່ງເປັນນັກການ ທູດຂັ້ນສູງສຸດຂອງອາເມຣິກາ ໃນລະຫວ່າງລັດຖະບານຊຸດທຳອິດຂອງປະທານາທິບໍດີ Barack Obama ນັ້ນ ຈະພາໃຫ້ມີການເພ່ງເລັງໃສ່ກິດຈະກຳຕ່າງໆທ່ານນາງ ອັນໂຮມທັງ ການໃຊ້ອີເມລສ່ວນຕົວຂອງທ່ານນາງເອງ ສົ່ງຈົດໝາຍຕ່າງໆທີ່ກ່ຽວກັບວຽກທາງການ ແລະການດຳເນີນການຕັດສິນໃຈຂອງກະຊວງຕ່າງປະເທດ ກ່ອນເກີດເຫດການໂຈມຕີບໍລິ ເວນສະຖານທູດຂອງສະຫະລັດ ໃນເມືອງ Benghazi ປະເທດລີເບຍ ທີ່ພາໃຫ້ມີຄົນເສຍ ຊີວິດ ຮວມທັງເອກອັກຄະລັດຖະທູດສະຫະລັດ ເມື່ອປີ 2012 ນັ້ນ ທາງບັນດາສະມາຊິກພັກຣີພັບບລິກັນນັ້ນ ກໍແມ່ນໄດ້ພາກັນເວົ້າເຍາະເຍີ້ຍ ປະຫວັດແລະ ວິທີການບໍລິຫານ ຂອງທ່ານນາງ Clinton ແລ້ວ ເຊັ່ນໃນວີດີໂອໂຄສະນາອັນນີ້ຂອງສະມາ ຊິກສະພາສູງ Rand Paul ທີ່ໄດ້ປະກາດສະມັກເຂົ້າແຂ່ງຂັນເອົາການແຕ່ງຕັ້ງໃຫ້ເປັນຜູ້ ສະໝັກເລືອກຕັ້ງປະທານາທິບໍດີສະຫະລັດ ຂອງພັກຣີພັບບລິກັນ ສຽງໂຄສະນາເວົ້າວ່າ ສ່ວນປະທານາທິບໍດີ Obama ມີແຕ່ຄຳຊົມເຊີຍ ສຳຫລັບທ່ານນາງ Clinton ທ່ານ Obama ກ່າວວ່າ ທາງນັກວິເຄາະການເມືອງ Charlie Cook ມີຄວາມເຫັນດັ່ງນີ້: ທ່ານ Cook ກ່າວຕື່ມວ່າ ທ່ານນາງ Hillary Clinton ແມ່ນນຶ່ງໃນບັນດາບຸກຄົນສາທາລະ ນະຂອງອາເມຣິກາ ທີ່ຜູ້ຄົນຮູ້ຈັກກັນດີທີ່ສຸດ ຈະໃນທາງທີ່ດີຫລືບໍ່ດີກໍຕາມ ທ່ານນາງມີ ພາລະກິດທີ່ພິເສດໜັກໜ່ວງບໍ່ຄືຂອງໃຜ ຂວາງໜ້າຢູ່ ຍ້ອນວ່າມາຮອດດຽວນີ້ ກໍຍັງບໍ່ມີ ຄົນໃດຈາກພັກເດໂມແຄຣັດ ກ້າວອອກມາທ້າທາຍທ່ານນາງ ທ່ານ Cook ກ່າວວ່າ ແລະທ່ານນາງຈະຕ້ອງຢືນຢູ່ດ້ວຍຕົນເອງ ເຖິງແມ່ນເປັນພັນລະຍາຂອງອະດີດປະທານາ ທິບໍດີ ແລະໄດ້ຮັບໃຊ້ລັດຖະການໃນລັດຖະບານຊຸດນຶ່ງ ທີ່ປະເຊີນກັບການທ້າທາຍຕ່າງໆ ນາໆ ນັບຈາກຢູເຄຣນໄປຫາເຢເມັນ ເມື່ອວັນອາທິດຜ່ານມານີ້ ໃນການປະກາດລົງສະໝັກ ເລືອກຕັ້ງນັ້ນ ທ່ານນາງ Hillary Clinton ໄດ້ພະຍາຍາມທີ່ຈະແນະນຳຕົວເອງຄືນໃໝ່ ຕໍ່ ປະຊາຊົນອາເມຣິກັນ ທີ່ມີຄວາມມຸດມັດເຫລືອອົກເຫລືອໃຈ ນຳອຳນາດປົກຄອງໃນວໍຊິງຕັນ ແລະພວກມີສິດປ່ອນບັດທີ່ເກືອບວ່າ ບໍ່ເຄີຍເລີຍທີ່ຈະມອບທຳນຽບຂາວ ໃຫ້ແກ່ພັກການ ເມືອງພັກດຽວ ສາມສະໄໝລຽນຕິດຈັກເທື່ອ